钦定古今图书集成/明伦汇编/官常典/第657卷 > 李文
## 钦定古今图书集成/明伦汇编/官常典/第657卷 > 李文

按《宣城县志》：文，字载道，峄县人。弘治中由监生为宣
城主簿，操洁奉公。初，邑学文庙以附府辍祀，文始行
春秋二仲释菜礼，因著为令。捐俸创双谿石梁，至鬻
其家骡车十馀辆以充费，属兄子贤督焉。桥成，以艰
去。宣人德之，名“李公桥。”知县乐頀赠以词云：“李公桥
下水长流，利在千秋，誉在千秋。”